Alavetz, a N-240 mete rumbo ta la ciudat de Monzón, en a qual se fica por l'Av. de Leida y trescruza la Sosa, metendo-se paralela con o río a continación dica arribar ta l'Azucarera, a ran d'a qual se transforma en a carretera de Balbastro y chira de camín ta ixa ciudat. En pasando por Monzón, a carretera esnaviesa por adebant d'os Salesianos y d'os antigos edificios de viviendas d'a Hidro-Nitro, y alavetz trescruza por o puent d'a Cinca tot deixando dezaga la ciudat d'o Castiello templero más important d'Aragón.